section_heading: Reprezentacija
paragraph_text: Nakon impresivnog starta u Valenciji, Aduriz je zaradio svoj prvi poziv za španjolsku reprezentaciju za dvije kvalifikacijske utakmice za EURO 2012. u listopadu 2010. godine. Debitirao je protiv Litve kada je ušao u igru zadnjih 15 minuta umjesto Fernanda Llorentea. Pet i pol godina kasnije je Aduriz ponovno dobio poziv španjolskog izbornika za prijateljske utakmice protiv Italije i Rumunjske u ožujku 2016. godine.<ref>  Španjolski nogometni izbornik objavio je u svibnju 2016. godine popis za nastup na Europsko prvenstvo u Francuskoj, na kojem se nalazi Aduriz.<ref>